# data[].attributes.attachment_link.readable_text
Pau Casals (El Vendrell, 1876 - San Juan de Puerto Rico, 1973) ha sigut un dels músics més influents del segle XX. Violoncel·lista, director d'orquestra, compositor, humanista i ferm lluitador per la llibertat i la democràcia, el seu llegat el converteix en un dels noms més universals de la música i la pau.

Amb vint-i-tres anys triomfa a París amb el gran director Charles Lamoureux, i comença una brillant carrera com a solista que el porta a tocar als millors auditoris del món. El 1914, amb l'esclat de la Primera Guerra Mundial, es trasllada a Nova York, on consolida la seva carrera com un dels millors violoncel·listes del moment.

El 1919 torna a Barcelona i crea l'Orquestra Pau Casals, que dirigeix sota la seva batuta fins al 1936. Amb l'esclat de la Guerra Civil Espanyola i la victòria del general Franco, el 1939 s'exilia a Prada de Conflent, França, i a partir del 1957 a San Juan de Puerto Rico, on mor el 1973, a l'edat de noranta-sis anys. El novembre del 1979, amb el retorn de les institucions democràtiques a Catalunya, les seves despulles són traslladades al cementiri de la seva vila natal, El Vendrell.

L'obra i llegat musical de Pau Casals són testimoni de la seva carrera artística al llarg de gairebé un segle com a intèrpret, director d'orquestra, compositor i pedagog.

Com a intèrpret, la seva innovació en la tècnica de l'arc i de la digitació el van convertir en el primer virtuós del violoncel modern, i el van posicionar com a instrument solista. Amb tretze anys, va redescobrir les sis Suites per a violoncel sol de J. S. Bach i les va convertir en peces de concert i més tard, amb el seu enregistrament, en una de les gravacions de música clàssica més importants de la història. L'aportació de Pau Casals al món del violoncel és indiscutible, tant per la seva manera natural de tocar com per la seva intuïció, que el va portar a ser un dels intèrprets més reconeguts del segle XX.

Com a director d'orquestra, Casals va igualar el seu geni com a intèrpret del violoncel. Els seus gestos seguien la frase musical i tenien una bellesa natural que cap escola és capaç d'ensenyar. La seva finalitat anava més enllà de la perfecció tècnica i consistia a comunicar la força inherent en la música. A part de l'Orquestra Pau Casals, va dirigir nombroses orquestres internacionals. Després de la Segona Guerra Mundial, va dirigir de forma regular al Festival de Prada, al Festival de Puerto Rico, al Festival de Marlboro i, partir del 1962, va dirigir el seu oratori El Pessebre arreu del món.

Com a compositor, a més de l'oratori El Pessebre, l 'Himne a les Nacions Unides o l'arranjament per a violoncel d' El Cant dels ocells, Casals va conrear la música religiosa, el lied, la sardana, la música de cambra i la composició de gran format.

Compromís i lluita per la pau

Al llarg de la seva vida, Pau Casals va posar la música al servei dels ideals de pau, justícia i llibertat. El 1917 es va negar a tocar a la Rússia soviètica i uns anys més tard, el 1933, va rebutjar tocar a l'Alemanya de Hitler. Des de l'exili va ajudar milers de refugiats de la Guerra Civil espanyola i amb la Segona Guerra Mundial va intensificar el seu compromís i els seus concerts benèfics per als damnificats. El 1946 es va negar a tocar als països aliats per la seva tolerància amb el règim del general Franco, amb la qual cosa va emprendre un llarg silenci musical.

A finals dels anys cinquanta, Pau Casals va ampliar l'abast del seu combat contra el franquisme i les dictadures, al de l'assoliment de la pau mundial. La seva preocupació per l'amenaça nuclear a l'època de la Guerra Freda va enfortir la seva esperança i vinculació amb una governança mundial: l 'Organització de les Nacions Unides, on va ser convidat en tres ocasions. Aquesta actitud el va fer mereixedor, entre d'altres, de la Medalla de la Llibertat de J. F. Kennedy, la Medalla de la Pau de les Nacions Unides i de ser nominat al Premi Nobel de la Pau.

El llegat universal de Pau Casals continua molt vigent avui dia. La defensa de la pau, la democràcia, els drets humans, i el compromís social són temes centrals i de gran actualitat en el món en què vivim. Des de la Fundació i el Museu Pau Casals treballem per difondre el seu llegat com a exemple inspirador per contribuir a crear un món en pau, més sostenible i cohesionat socialment.

El nom de Pau Casals és recordat en museus, festivals i auditoris de Catalunya, França, Alemanya, els Estats Units, Puerto Rico i el Japó, mantenint viu el llegat d'un dels músics més importants del segle XX.

# data[].attributes.attachment_link.description
Pau Casals (El Vendrell, 1876 - San Juan de Puerto Rico, 1973) ha sigut un dels músics més influents del segle XX. Violoncel·lista, director d'orquestra, compositor, humanista i ferm lluitador per la llibertat i la democràcia, el seu llegat el converteix en un dels noms més universals de la música i la pau.

# data[].attributes.attachment_link.description
Activitats culturals, museus, exposicions, ceràmica, teatre, música, personatges il·lustres, publicacions, biblioteca.

# data[].attributes.attachment_link.description
Vida Considerat el més gran intèrpret de violoncel del segle XX, i un dels millors de tots els temps, fou també l'home que escollí viure i morir a l'exili per fidelitat als seus ideals de llibertat, de pau i de catalanitat. Nasqué en el si d'una família modesta.

# data[].attributes.attachment_link.readable_text
Poc abans d'arribar a l'antic Sanatori de Sant Joan de Déu (avui convertit en un hotel de cinc estrelles), trobem les Madrigueres, un espai natural utilitzat per gran quantitat d'ocells en les seves etapes migratòries.

Laplatja de Coma-rugaté la reserva marina de la Masia Blanca, espai submergit típic de platja de sorra amb un suau pendent. La fauna i la flora que s'intenten protegir són representatives, a grans trets, de més de la meitat del litoral català.

Les platges de Coma-ruga, Sant Salvador i el Francàs estan certificades amb la ISO 9001:2015 (qualitat) i la ISO 14001:2015 (ambiental).

L'abast del sistema és la gestió dels serveis i de les activitats que es desenvolupen a la zona de bany i a la sorra.

El Patronat de Turisme de la Costa Daurada ha atorgat una subvenció de 2.500,00 euros per dur a terme aquestes dues certificacions.

# data[].attributes.attachment_link.title
Platges del Vendrell: Sant Salvador, Coma-ruga i el Francàs

# data[].attributes.attachment_link.description
Informació completa sobre les platges de Vendrell a la Costa Daurada: Sant Salvador, Coma-ruga i el Francàs. 7 km de platges de sorra fina.

# data[].attributes.attachment_link.description
El patrimonio cultural del Vendrell es heredero de tradiciones antiguas y de legados de valor universal. Museos, espectáculos y fiestas populares conforman una gran oferta cultural.

# data[].attributes.attachment_link.description
Pau Casals, Àngel Guimerà, Apel·les Fenosa, entre d’altres personalitats que han fet del Vendrell una vil·la de cultura i museus. Visita’ls!

# data[].attributes.body
Aquestes dues pàgines parlen de les platges i els museus del Vendrell

# data[].attributes.body
He escollit aquesta pàgina perquè parlava de les cultures i dels llocs importants